Tokyo 2020: Echipajul de patru rame masculin al României a cucerit argintul la Jocurile Olimpice.
România obține medaliile de argint la Jocurile Olimpice în proba de patru rame fără cârmaci masculin. Echipajul este alcătuit din Mihăiţă Ţigănescu, Mugurel Semciuc, Ştefan Berariu şi Cosmin Pascari. Este a treia medalie a României la Jocurile Olimpice.
Echipajul de patru rame fără cârmaci al României, alcătuit din Mihăiţă Ţigănescu, Mugurel Semciuc, Ştefan Berariu şi Cosmin Pascari a câștigat miercuri medaliile de argint în finala probei desfășurate în apele complexului Sea Forest Waterway, aducând a treia medalie a României la Jocurile Olimpice.După ce au ratat calificarea în semifinală încă din serii, sportivii români din echipajul de patru rame fără cârmaci au reușit duminică să prindă un loc în finală, în cadrul cursei de recalificare, trecând primii linia de sosire.Barca României, plecată de pe culoarul 1, a trecut a doua la 500 de metri, devansată de echipajul Australiei. La 1.000 de metri, România ocupa locul 3, fiind depășită de Australia și Marea Britanie.Cu 500 de metri înainte de final, barca României era în luptă cu Marea Britanie, tot pe locul 3.Mihăiţă Ţigănescu, Mugurel Semciuc, Ştefan Berariu şi Cosmin Pascari au trecut linia de sosire pe locul 2, cu un finiș de excepție, cu timpul de 5:43.13, cursa fiind câștigată de Asutralia.